
Skandinaviens  Stjerne. 

Organ  for  de  sidste  Dages  Hellige. 


Sandheden,  Kundskaben,  Dyden  og  Troen  ere  forenede. 


5.  Aarg.  Nr.  16. 


Den  15.  Mai.  1856.       Priis :  6  Sk.  pr.  Expl. 


Belærende  H  ernær  leninger 

af 

Præsident  B.   Young  i  Tabernaklet  den  6te  Mai  1855. 

(Af  „Deseret  News.") 

(Fortsat  fra  Pag.  228.) 


Veed  I,  om  Mesmerismen  ar- 
beider  ved  Guds  Kraft  eller  ved 
Djævelens?  Nei,  I  veedikke,  uden 
I  har  Aabenbaringens  Lys.  I  kan 
troe  Andres  Vidnesbyrd,  men  uden 
I  faaer  en  Aabehbaring  for  Eder 
selv,  veed  I  ikke,  enten  det  er  ved 
Guds  Magt  eller  ved  Djævelens 
Magt.  Har  vi  været  Vidne  til,  at 
Personer,  som  er  faldne  fra  dette 
Folk,  fra  Guds  Rige,  har  gaaet 
tilbage  til  Verden  og  blevet  ugu- 
delige, og  givet  sig  til  at  sværge, 
drikke,  spille  og  vædde,  og  blive 
som  de  forhen  havde  været,  ja 
endog  værre,  end  de  var  før  de 
kom  ind  i  denne  Kirke,  og  det 
formedelst  Mesmerismens  Prinei- 
per? 

Jeg  kjender  mange,  som  Mes- 
merismen har  fort  ud  af  denne 
Kirke ;  de  vilde  see  de  Syge  blive 
helbredede,  og  tilskrive  dette 
Guds  Magt;  de  vilde  komme  un- 
der dens  Indflydelse,  antage  og 
praktisere  den,  og  saaledes  give 
Djævelen  Magt  over  sig  til  at  lede 
dem  ud  af  Guds  Rige.    De  kunde 


ikke  sige,  enten  det  var  Guds 
Magt  eller  Djævelens  Magt.  Hvad 
er  Aarsagen?  De  havde  ikke 
Aabenbaringens  Lys  inden  i  sig; 
de  havde  ikke  Guds  Kundskab. 
Indseer  I  ikke,  hvor  lettelig  vi  kan 
blive  bedragne?  En  Nabo  kom- 
mer frem,  og  fortæller  en  Tildra- 
gelse, og  Du  er  færdig  til  at  troe 
ham;  thi  Du  siger:  „Den  Mand  er 
en  sandru  Mand,  jeg  maa  troe 
hans  Beretning.  Den  Søster  er 
en  sandru  Qvinde,  jeg  kan  ikke 
andet  end  troe  hendes  Beretning." 
Har  nogen  af  Eder  nogensinde 
erfaret  et  lignende  Tilfælde?  — 
For  Exempel:  en  Søster  i  Menig- 
heden har  en  Drøm,  at  saadanne 
og  saadanne  Ting  vil  skee;  hun 
fortæller  det  omMorgenentilEen; 
denne  til  en  Anden  om  Middagen, 
der  atter  fortæller  det  til  en  Tre- 
die  før  Aftenen  osv.  Hvor  længe 
skal  denne  Historie  gaae  rundt 
før  denbliverfortaltsomenAaben- 
baring,  som  et  Syn,  og  maaskee 
som  om  den  var  kommen  fra  en 
Guds  Mand;  fra  en  rigtig  Kilde, 

at  Herren  er  i  Færd  med  at  gjøre 
saa  og  saa;  thi  der  er  en  Aaben- 
baring  derom?  Jeg  har  kjendt 
Folk,  der  er  bleven  saaledes  be- 
dragne i  denne  By,  og  jeg  har 
ogsaa  kjendt  dem,  som  høiligen 
er  bleven  bedragne  ved  et  Prin- 
cip, som  var  sandt,  hvis  de  ikkun 
havde  forstaaet  det;  men  de  for- 
stod det  ikke. 

Mesmerismen  er  en  urigtig  an- 
vendt Sandhed;  den  havde  sin 
Oprindelse  fra  hellige,  gode  og 
rigtige  Principer,  hvilke  ved  Djæ- 
velens Magt  er  blevne  vendte  op 
og  nedpaa. 

Atter,  mange  Folk  i  denne  By 
veed  ikke  enten  Astrologi*)  er  en 
sand  Videnskab  eller  ikke  —  en- 
ten den  er  af  Gud  eller  af  Djæve- 
len; derfor  er  de  udsatte  for  at 
blive  bedragne,  ligesom  enhver 
Person  er,  med  mindre  de  har 
Aabenbaringens  Lys  i  sig.  Hvis 
der  er  nogle  Brodre  tilstede  her, 
som  har  studeret  Astrologi,  og 
om  de  blev  kaldte  frem  for  at  tale, 
vilde  de  ikke  sige,  at  de  troede, 
at  den  var  en  sand  Videnskab? 
Jo,  de  vilde;  de  bevidner,  at  de 
veed,  den  er  sand.  Men  gavner 
den  dem?  Den  leder  dem  ind  i 
Tusinder  af  Vildfarelser.  Leder 
Gud  Eder  nogensinde  ind  i  Vild- 
farelser? Tager  han  feil,  naar  han 
aabenbarer  noget?  Nei ;  naar  han 
sætter  Dig  til  at  gjøre  Beregnin- 

£er  og  Figurer,  jeg  vil  forsikkre 
>ig,  at  enhver  Sum  vil  stemmme 
og  komme  rigtig  ud  til  Punkt  og 
Prikke.  Herren  bedrager  ikke 
Folk;  men  Astrologien  og  Mes- 
merismen leder  dem  vild.  Hvor 
mange  Bedragerier  er  der  ikke  i 
Verden?  Millioner;  thi  en  stor 
Mængde  Aander  er  gangne  ud  i 
Verden  for  at  bedrage  Folk.  Aan- 


*)  Astrologi:  Stjernetyderkunst. 


debanken  er  af  samme  Slags.  Sig- 
ter den  til  at  bedrage  Folk?  Ja, 
den  gjør. 

Der  er  mange  Ældste  i  dette 
Huus,  der,  hvis  jeg  havde  Magt 
til  at  magnetisere  denne  Vase,  og 
faae  den  til  at  dandse  paa  dette 
Bord,  vilde  sige,  at  det  blev  gjort 
ved  Guds  Magt,  og  jeg  venter  at 
nogle  af  dem,  tilligemed  nogle  af 
Søstrene,  vilde  begynde  at  raabe 
høit:  „Lovet  være  Gud,  Halelu- 
ja!"  Hvem  kunde  sige,  enten  det 
blev  gjort  med  Guds  eller  Djæve- 
lens Magt?  Ingen,  uden  han  hav- 
de Jesu  Christi  Aabenbaringer  i 
sig.  Jeg  formoder,  I  ere  færdige 
til  at  spørge  Br.  Brigham,  om 
han  tro  er,  at  Djævelens  Magt  kan 
faae  Vasen  til  at  dandse.  Ja,  og 
at  den  kunde  tage  den  op  ogbære 
den  ud  af  Døren,  lige  saa  let  som 
at  vende  et  Bord  og  flytte  det  hid 
og  did,  eller  at  foraarsage  Ban- 
ken, eller  at  stege  Pandekager 
og  uddele  dem  til  de  Tilstedevæ- 
rende; eller  at  tage  Fat  paa  en 
Persons  Haand,  og  faae  den  til  at 
skrive  alle  Slags  Haandskrifter, 
efterlignende  Georg  Washing- 
tons Benjamin  Franklin's,  Joseph 
Smiths  og  Andres  Haandskrifter. 
Kan  I  sige,  om  det  er  ved  Guds 
Magt  eller  ved  Djævelens  Magt? 
Nei,  ikke  uden  I  have  Jesu  Chri- 
sti Aabenbaringer. 

Lad  nu  ikke  Djævelens  Magt 
bedrage  Eder.  I  vil  spørge: 
„Hvorledes  skal  vi  vide,  Broder 
Brigham,  om  De  siger  os  Sandhed 
eller  ikke?"  Faae  Aabenbarings- 
Aanden,  da  vil  I  vide  det,  ellers 
ikke.  Vil  I  følge  mitRaad  ?  (End- 
skjøndt  I  kan  gjøre  som  I  selv  vil 
med  Hensyn  til  det).  Dersom  I 
vil,  kan  jeg  sige  Eder,  hvad  I  bør 
gjøre,  og  hvad  alle  de  Sidste  Da- 

fes  Hellige  —  som  jeg  har  præ- 
iket  for,  fra  den  første  Gang  jeg 

prædikede,  fra  den  første  Gang 
jeg  bevidnede,  at  Joseph  Smith 
var  en  Guds  Prophet,  og  at  Mor- 
mons Bog  er  sand  —  vilde  have 
gjort,  dersom,  de  havde  fulgt  mit 
Kaad,  og  det  er,  at  søge  Herren 
Eders  Gud,  indtil  han  aabner  Sy- 
nerne for  Eders  Aand,  og  lader 
Evighedens  Lysstraaler  skinne  i 
Eder. 

Jeg  vilde  aldrig  have  været  en 
„Mormon,"  havde  det  ikke  været 
derfor;  nei,  aldrig.  Ikke  at  jeg 
er  sikker  mod  falske  Aander  og 
Bedragerier;  men  jeg  havde  hørt 
og  seet  saa  meget  Vaas  paa  Jor- 
den, at  jeg  ikke  havde  den  mind- 
ste Tillid  til  nogen  Slags  „isme," 
som  var  i  Gang,  og  jeg  har  aldrig 
havt,  førend  jeg  søgte  til  Herren 
min  Gud  af  mit  ganske  Hjerte. 

Hvis  I  vilde  tage  mit  Raad,  vilde 
I  aldrig  holde  op  med  at  anraabe 
Herren,  før  han  aabnede  Eders 
Forstands  Øine,  og  aabenbarede 
Evigheden  for  Eder,  at  I  selv  kan 
vide,  hvorledes  Tingene  er,  og 
naar  I  kj ender  og  beholder  den 
Aand,  vil  I  aldrig  blive  bedragne ; 
men  Sandhedens  Aand  vil  altid 
følge  Eder,  og  dersom  I  vil  holde 
fast  ved  den,  vil  den  lede  Eder 
ind  i  al  Sandhed  og  Hellighed. 
Uden  den  er  I  altid  udsat  for  at 
blive  bedragne,  og  antage  onde 
og  falske  Beretninger  og  Vidnes- 
byrd formedelst  de  onde  Magter 
og  Rænker,  som  har  været  paa 
Jorden  fra  Adams  Dage  indtil  nu. 

Mesmerismen  er  et  sandt  Prin- 
cip, der  er  forvendt,  ligesom  et- 
hvert andet  Onde  eller  Vildfarelse. 
Viis  mig  eet  Princip,  som  er  frem- 
bragt ved  Djævelens  Magt.  I  kan 
ikke  gjøre  det.  Jeg  kalder  Ondt, 
fordreiet  Godt,  eller,  et  rigtigt 
Princip,  som  bruges  paa  en  slet 
Maade.  Har  Mesmerismen  Lig- 
hed med  noget  sandt  Princip?  Ja, 


den  har.  I  een  Henseende  ligner 
den  det  Princip,  som  læres  i  14de 
og  en  Deel  af  lGde  Vers  i  det  5te 
Capitel  i  Apostlen  Jacobs  almin- 
delige Epistel:  „Dersom  Nogen  er 
syg,  osv."  Men  hvorfor  ikke  sige 
til  den  Syge :  „Vær  helbredet,"  li- 
gesaa  godt  som  at  lægge  deres 
Hænder  paa  dem?  Fordi  de  i  sid- 
ste Tilfælde  kommer  i  Forbindelse 
med  det  samme  Fluidum  og  Kraft, 
som  er  i  den  Forrettende,  og  der- 
som jeg,  som  den  Forrettende, 
har  af  den  gode  Kraft,  den  virker 
til  at  standse  den  skadelige  Ind- 
flydelse, som  plager  den  Syge  og 
bringer  den  til  at  vige ;  formedelst 
denne  Forbindelse  meddeles  Guds 
Kraft  til  den  Syge,  og  det  tillige 
efter  videnskabelige  Grundsæt- 
ninger. 

De  første  Ældste  kan  erindre, 
da  vi  begyndte  at  prædike  „Mor- 
monisme," at  ny  Aabenbaring  og 
en  Guds  Prophet  paa  Jorden  var 
Folkets  store  Anstødsstene,  var 
hvad  vi  havde  at  stride  imod,  og 
var  tilsyneladende  de  mægtigste 
Hindringer  for  os  for  Evangeliets 
Indførelse.  Folket  vilde  møde  os 
med:  „Der  er  ikke  saadanneTing 
nu,  som  Propheter,  sendte  af  Gud; 
de  er  Alle  døde  for  lang  Tid  si- 
den; og  Aabenb åringerne  er  for 
længe  siden  ophørte."  De  første 
Ældste  maatte  disputere  med  Fol- 
ket og  vise  dem  af  Skriften,  at, 
dersom  den  anerkj endtes  efter 
Bogstav  og  Aand,  vilde  der  være 
Propheter  og  Aabenbaringer  paa 
Jorden. 

Israels  Ældster  var  beredte  til 
at  møde  Præsterne  paa  denne 
Mark,  og  de  overvandt  Djævelen, 
idet  de,  som  troede  Bibelen,  saae, 
at  de  maatte  troe  paa  ny  Aaben- 
baring, og  Djævelen  maatte  op- 
give dette  Punkt. 

Hvad  skete  saa?   Da  Verden 

vilde  troe  paa  ny  Aabenbaring, 
begyndte  Djævelen  at  give  dem 
sine  Aabenbaringcr  ved  Aande- 
Banken,  og  alle  Slags  Kunster, 
for  at  forlede  Menneskene  til  at 
troe  ham.  Han  maattc  tage  Til- 
flugt til  en  ny  Maade  at  bedrage 
Menneskeslægten  paa;  thi  den 
gamle  Plan  vilde  ikke  fuldkom- 
men lykkes  imod  Sandhedens 
Aabenbaring,  Engles  Sendelse, 
og  Virkningen  af,  atFolkets Hjer- 
ter fyldtes  med  Evighedens  Lys. 
Jeg  erindrer,  jeg  engang  traf 
nogle  Præster,  og  angreb  dem  paa 
deres  egen  Grund;  de  troede,  at 
Bibelen  havde  en  bogstavelig  Be- 
tydning og  at,  dersom  den  blev 
bogstavelig  udført  i  Folke-Livet, 
da  vilde  de  samme  Gaver  og  Vel- 
signelser frembringes  ligesom  for- 
dum. De  anførte  Aabenbaring 
efter  Aabenbaring,  som  var  given 
i  gamle  Dage,  og  anførte  Mirak- 
kel  efter  Mirakkel.  Jeg  sagde: 
„Antag  nu,  at  jeg  er  en  Vantro, 
livorledes  seer  Eders  Mirakler  ud 
for  mig?  Lærer  ikke  Eders  egen 
Troesbekjendelse  og  Betragtnin- 
ger Eder  altid,  at  en  fattig,  elen- 
dig Troldqvinde,  kaldet  Trold- 
qvinden  i  Endor,  havde  Magt  til 
at  opreise  Propheten  Samuel  fra 
de  Døde?  Blev  detgjortvedEders 
Guds  Magt,  som  I  tale  om?"  „Oh, 
nei!"  „Hvad  Beviis  have  I  for,  at 
hun  ikke  var  ensaagodKone  som 
nogensinde  levede,  og  havde  lige 
saa  stor  Magt,  som  nogen  Anden 
i  hendes  Dage?  Eders  egen  Bi- 
bel lærer  Eder,  at  Samuel  var  en 
Guds  Prophet,  og  at  hun  havde 
Magt  til  at  opreise  ham  fra  de 
Døde;  hvorfor  dyrke  I  hende  da 
ikke  som  en  stor  Helgen?"  De 
forlode  dette  Spørgsmaal,  og 
vendte  sig  til  Moses,  som  havde 
Adgang  til  alle  Ægyptens  Lær- 
domme,   og    da  Pharaoh  havde 


sammenkaldt  alle  sine  vise  Mænd, 
sine  Astrologer  og  Sandsigere, 
sagde  jeg  :„Moses  var  lidt  klogere 
end  den  øvrige  Deel  af  diss^ 
Ægyptere,  og  Alt  hvad  I  kan  sige 
om  det  er,  at  Moses  havde  nogle 
Nøgler,  som  hjalp  ham  lidt  forud 
for  Ægyptens  Astrologer;  men 
de  udførte  Undergjerninger,  og  I 
have  ingen  Beviser  for  det  Mod- 
satte. I  siger,  at  Moses  var  en 
Guds  Prophet,  og  at  han  førte  et 
Folk  ud  af  Ægypten.  Men  Pha- 
raoh's  Spaamænd  kunde  forvandle 
Vand  til  Blod  osv.,  og  naar  de  ka- 
stede deres  Kjæppe  paa  Jorden, 
bleve  de  til  Slanger;  nu  give  I  na- 
turligviis  Moses  Fortrinet,  fordi 
hans  Kjæp  eller  Slange  opslugte 
deres.  (Sandt  nok,  dette tilkjende- 
giver,  at  han  var  lidt  stærkere,  og 
at  han  havde  nogle  faa  Nøgler 
mere  end  de  havde,  som  var  om- 
kring Pharao.  Have  I  nogle  flere 
Grunde  at  fremsætte  end  denne? 
Tag  Eders  Bibel  og  fremviis  een, 
om  I  kan."  De  bleve  nødte  til  at 
opgive  dette  Punkt. 

Havde  en  Mand,  som  ikke 
kjendte  Moses  eller  Pharaoh's 
vise  Mænd  —  een,  som  var  blottet 
for  Aabenbaring  og  Kundskab 
om  himmelske  Ting  —  een,  som 
ikke  vidste  noget  om  Gud,  Djævle, 
Engle  eller  deresMagt,intet  om  go- 
de eller  slette  Principer,  havde  en 
saadan  Mand  seet  disse  Mirakler 
udføre,  begribe  I  da,  at  han  ikke 
kunde  sige,  hvilket  deraf  var  fra 
en  god  eller  en  ond  Kilde?  Han 
kunde  ikke  have  bedømt  Sagen 
efter  noget  verdsligt  Princip.  Mo- 
ses sagde  til  Pharaoh:  „Lad  Is- 
raels Børn  gaae !"  Han  vilde  ikke 
tillade  det.  „Da,"  siger  Moses, 
„vil  jeg  lade  Frøer  komme  over 
hele  Landet."  Pharaoh  svarer: 
„Jeg  troer  det  ikke."  Men  allige- 
vel kom  de.    Han  kalder  til  sig 

sine  Spaamæncl,  Astrologer  og 
Vise,  og  siger  dem,  hvad  Moses 
har  gjort,  og  spørger  dern,  hvad 
de  kan  gjøre.  „Vi  kan  gjøre  det 
samme  som  han."  Og  visselig 
Frøerne  kom.  Moses  gjorde  der- 
efter Støvet  til  Lims.  Pharaoh 
kalder  til  sig  sine  vise  Mænd,  si- 
gende :  „Hvad  kan  I  gjøre,  mine 
Venner?"  „Oh!  vi  kan  gjøre  det 
samme."  Hvorledes  kunde  en 
Mand,  Qvinde,  Nation  eller  Folk, 
blottedeforAabenbaringensAand, 
opdage  og  bedømme,  hvilke  hav- 
de Ret,  Moses  eller  Ægyptens  vise 
Mænd?  De  kunde  ikke. 

Heraf  begribe  I,  at  ethvert 
Princip,  som  forkyndes  i  vor  hel- 
lige Religion  —  enhver  Deel  af 
den  religiøse  Øvelse,  som  vi  have 
erholdt  paa  Jorden,  beviser  for 
alle  Hellige  Nødvendigheden  af 
at  leve  efter  deres  Religion,  saa  at 
Herren  kan  aabenbare  sin  Villie 
for  dem  Tid  efter  anden,  medHen- 
syn  til  dem.  Da  vilde  I  ikke  lade 
Eder  forurolige  af  Faarekyllin- 
ger,  Græshopper,  Regn,  Tørke, 
eller  noget  Andetø  men  I  vilde 
spørge,  hvad  Herren  fordrer  af 
Eder,  og  hvorledes  han  ønsker  I 
skulle  udføre  hans  Villie  paa  Jor- 
den. Giv  Agt  paa,  hvad  Herren 
fordrer  af  Eder,  og  vær  forøvrigt 
ubekymret.  Han  vil  have  Omsorg 
for  Resten,  dersom  I  erkjender 
Herrens  Haand  i  alle  Ting.  Da 
vil  I  fryde  Eder  over,  at  Eders 
Navne  er  skrevne  i  Himlen,  at  I 
har  detPrivilegium  at  kunne  skjel- 
ne  mellem  Ret  og  Uret,  at  erkj en- 
de Herrens  Fremgangsmaade,  og 
at  I  kan  forstaae  hans  Virken 
blandt  Folkene  og  hans  Foreta- 
gender blandtNationerne,  hvorle- 
des han  omstøder  et  Rige  der,  og 
opreiser  et  andet  her,  og  frem- 
bringer de  Omvæltninger  paa  Jor- 


den, som  han  behager,  og  Menne- 
skene kan  ikke  gjøre  noget  for  at 
forhindre  det,  og  Folkene  veed 
det  ikke  —  de  forstaaer  det  ikke. 

Herrer  lader  Folkene  udføre 
hans  Hensigter,  for  at  hans  Hel- 
lige kan  glæde  sig,  og  at  Ugude- 
lighed tilsidst  maa  blive  udryddet 
af  Jorden;  han  udfører  det  Alt; 
lad  os  derfor  give  Agt  paa  vore 
Pligter.  Tag  vare  paaEdersAgre 
tilligemed  Eders  Haver,  og  der- 
som Eders  Korn  bliver  afædt 
idag,  da  saae  igjen  imorgen;  hvis 
Eders  Hvede  bliver  ødelagt  af 
Græshopperne,  saae  lidt  til  og 
harv  det  ned. 

Sidste  Foraar,  da  Græshop- 
perne kom  paa  mine  Agre,  sagde 
jeg:  „Nip  I  kims;  jeg  kan  ligesaa 
vel  føde  Eder,  som  at  mine  Naboer 
skal  gjøre  det;  jeg  harsaaetnok 
af  det,  men  1  har  ikke  avlet  noget 
for  Eder  selv."  Og  da  Høsten 
kom,  vilde  I  ikke  have  kunnet  op- 
dage, at  der  havde  været  en  ene- 
ste Græshoppe  der;  Afgrøden  var 
saa  god  som  jeg  ventede,  da  jeg 
saae  de  og  plantede. 

Gjør  Eders  Pligt  og  hold  fast 
ved  Sandheden  og  lad  os  lægge 
Vind  paa  at  bepryde  denne  Plads 
og  bygge  Templet,  og  lad  Brø- 
drene komme  og  betale  deres  Ar- 
beids-Tiende.  Vi  have  fuldført 
det,  som  nogle  kalde  Begavelses- 
Huset,  men  som  jeg  kalder  Her- 
rens Huus.  I  det  vil  I  modtage 
Eders  Begavelser;  men  vær  ei 
ængstelige  derfor ;  thi  I  vil  mod- 
tage dem  naarEders  Tid  kommer. 
Lad  os  bygge  Templet,  og  naar 
vi  har  fudført  den  Bygning,  vil  vi 
kalde  den  vor  Guds  Tempel.  Vær 
flittig  og  oprigtig  i  alle  Ting  og 
anerkjend  Herrens  Haand  i  alle 
Ting,  fryd  Eder  altid  mere,  beed 
uden  Afladelse,  og  vær  taknem- 

melig  for  alle  Ting,  selv  om  I  ikke 
har  andet  end  Ejernemælk  og 
Kartofler.  Gjør  de  Ting,  som  er 
nodvendige,  og  lad  dem  være,  som 
er  unødvendige,  da  skal  vi  ud- 
rette mere  end  vi  nu  gjør. 

Jeg  har  kjendtEmigrant-Fami- 
lier  i  de  Forenede  Stater,  hvor  jeg 
levede  i  min  Ungdom,  som  pleiede 
at  staae  tidlig  op,  have  deres  Fro- 
kost færdig  og  spiist  i  omtrent 
fyrretyve  Minutter,  og  Alle  haste 
ud  for  at  arbeide  paa  sine  Eien- 
domme  til  Kl.  11 J,  da  gaae  op  til 
Gaarden,  spise  Middag  og  ikke 
opoffre  mere  end  een  Time  til 
Hvile.  Hvad  var  Resultatet  af 
dette  vedholdendeArbeide?  Folk, 
som  var  kommet  over  Havet  uden 
Penge,  med  meget  faa  Klæder, 
som  kjendte  lidet  eller  intet  til 
Gaardbrug,  og  i  etnytLand,vilde 
snart  have  en  god  Gaard  opdyr- 
ket og  betalt.  Om  nogle  faa  Aar 
til  pleiede  de  at  have  baade  Heste 
og  Vogne,  og  enhver  behagelig 
og  velsmagende  Ting,  som  deres 
Kjøkkenhaver  og  Frugthaver 
kunde  frembringe.  Efter  en  Tids 
Forløb  kunde  dekjøbemereLand 
og  føie  det  til  deres  veldyrkede 
Eiendomme,  og  maaskee  i  Løbet 
af  femten  eller  tyve  Aar  blive  vel- 
havende, endskjøndt  de  ikke  hav- 
de andet  end  Helbred  og  Flid  at 
begynde  med. 

Vi  ønsker  at  blive  rige,  Herren 
har  stor  Formue  i  Forraad  for  os, 


men  lad  os  samle  den  sammen; 
og  da,  naar  den  er  samlet,  bruge 
den  til  det,  som  er  nyttigt.  Jeg  øn- 
sker ikke  at  dynge  op  Guld  eller 
andre  Eiendomme  og  lade  dem 
ligge  ubrugte ;  jeg  ønsker  at  gjøre 
en  nyttig  Brug  af  enhver  Ting. 
Jeg  lader  aldrig  en  Dollar  ligge 
ubenyttet  hen,  men  jeg  ønsker,  at 
alle  Midler  maa  sættes  i  Virksom- 
hed. Hvis  jeg  nu  havde  hundrede 
Millioner  Dollars  i  Kassen,  kunde 
jeg  kjøbe  Avis-Udgivernes  Gunst 
og  kontrollere  deres  Presser.  Med 
dette  Beløb  kunde  jeg  gjøre  dette 
Folk  populært,  endskjøndt  jeg- 
venter,  at  Popularitet  vilde  sende 
os  til  Helvede.  Sandt  nok,  med 
en  saadan  Sum  kunde  vi  samle 
sammen  de  fattige,  adspredte  Is- 
raeliter og  forløse  Zion,  men  jeg 
føler  at  sige :  „Nei,  Herre !  Naar 
Rigdomme  anvendes  i  Utide,  vil 
de  ødelægge  Folket." 

Lad  Folket  erhverve  Retfær- 
dighed, blive  underviist  af  Her- 
ren, leve  i  Jesu  Christi  Aabenba- 
ringer,  og  da  kan  de  haandtere  al 
Jordens  Guld  og  Sølv,  uden  at 
have  Begjærlighed  efter  det;  und- 
tagen som  et  Middel  til  at  samle 
Israel,  forløse  Zion,  undertvinge 
og  forskjønne  Jorden  og  berede 
alle  Ting  til  at  leve  med  Himlens 
Gud. 

Maa  Herren  hjælpe  os  til  at  ud- 
føre dette  store  Arbeide,  Amen! 


Mir  cv  fra  Ældste  J   •£..  *lfnnanson. 

Kjøbenhavn  den  22de  April  1856. 
Kjære  Præsident  H.  C.  Haight! 

Da  Tiden  for  vor  Afreise  nærmer  sig,  føler  jeg  det  Ønske 
at  sige  de  Hellige  i  Skandinavien  ,.Farvel,"  samt  udtrykke  nogle 
af  mine  Følelser,  som  jeg  ønskede  kunde  faae  en  Plads  i  „Stjernen" 

hvis  De  finder  det  rigtigt  og  Omstændighederne  tillader  det. 

„Jeg  blev  et  Medlem  af  denne  Kirke  i  August  1850,  og 
og  havde  den  Glæde  at  blive  personlig  bekjendt  med  de  første 
Sendebud,  som  bragte  Budskabet  om  det  sidstedages,  store  Gjen- 
oprettelses-Værk  hertil,  fra  deres  første  Ankomst  til  Kjøbenhavn. 
Jeg  kjender  dem  og  veed,  at  de  var  retskafne  Mænd,  som  af  deres 
ganske  Hjerte  søgte  at  gjøre  Guds  Villie  og  med  hvem  Guds 
Aand  og  Kraft  i  Sandhed  virkede  baade  ved  Ord  og  Gjerninger. 
Iblandt  disse  Mænd  ihukommer  jeg  med  Glæde  og  Ærbødighed 
den  høit  agtede  og  elskede  Apostel  Erastus  Snow,  hvem  Nøglerne 
var  betroet  til  at  aabne  Rigets  Dør  og  grundlægge  Jesu  Christi 
Kirke  af  Sidste-Dages-Hellige  i  Skandinavien;  og  jeg  kan  sige,  at 
han  lagde  Grundvolden  som  en  viis  Bygmester. 

Siden  Juni  1851,  da  jeg  først  blev  udsendt  paa  Mission  i 
Forening  med  Br.  O.  Svensea,  har  jeg  uafbrudt  vedblevet  at  arbeide 
i  denne  Mission,  omendskjøndt  i  megen  Ufuldkommenhed,  dog 
ifølge  den  Tro  og  Viisdom,  som  Herren  har  givet  mig.  I  Sep- 
tember 1851  blev  jeg  første  Gang  i  Forening  med  Ældste  H. 
Petersen  beskikket  en  Mission  til  Norge  af  Præsident  E.  Snow, 
og  anden  Gang  i  Juni  1852  i  Forening  med  Ældste  H.  P.  Jensen. 
Jeg  havde  saaledes  den  Glæde  at  være  meddeelagtig  i  Evangeliets 
Indførelse  i  det  Land,  hvis  trofaste  og  berømte  Folk  jeg  i  Sandhed 
elsker,  uagtet  dets  Love  —  elier  rettere  Lovenes  Udøvere  — 
bragte  mig  tvende  Gange  i  Arrest,  og  sidste  Gang  i  en  Tid  af 
over  6  Maaneder  i  Forening  med  8  af  mine  Brødre,  fordi  vi  havde 
iorkyndt  og  lært  Jesu  Christi  Lære  efter  det  Nye  Testamente. 
Dog  maa  jeg  her  rose  den  Humanitet  og  Agtelse,  hvormed  vi 
behandledes  af  den  norske  Øvrighed,  som  synes  at  være  af  liberalere 
Anskuelser  og  retfærdigere  end  Øvrigheden  i  Sverrig,  hvor  mange 
af  vore  Brødre,  under  lignende  Omstændigheder,  er  blevne  barba- 
risk mishandlede,  selv  i  Øvrighedernes  Paasyn.  Men  de  forstaaer 
ikke,  at  de  strider  mod  Ham,  som  har  sagt:  „Og  nu  I  Konger! 
handler  klogeligen;  lader  Eder  undervise,  I  Dommere  paa  Jorden!" 
Ps.  2,  10. 

Jeg  kan  ikke  glemme  den  Trøst  og  Opmuntring,  som  vi 
den  Tid  nød  gjennem  vor  høit  elskede  Broder  Willard  Snow,  som 
da  var  Præsident  over  den  Skandinaviske  Mission.  Og  endskjøndt 
jeg  ikkun  havde  liden  Leilighed  til  at  nyde  hans  personlige  Be- 
kjendtskab,  erfoer  jeg  dog,  at  han  var  en  sand  Hyrde,  hvis  Barm 
svulmede  af  inderlig  Kjærlighed  og  var  fyldt*  af  Evangeliets  frel- 
sende Aand,  hvorfor  han  elskede  og  —  jeg  tør  sige  —  satte  sit 
Liv  til  af  anstrængende  Arbeide  og  Bekymring  for  den  Hjord, 
Herren  havde  sat  ham  til  at  vaage  over. 

I  November  1853  forlod  jeg  den  norske  Mission  med  Til- 
ladelse at  gaae  hjem  til  Zion,  hvilket  dog  blev  forandret  ifølge 
Ønske  af  Præsident  J.  Van  Cott,  som  kaldte  og  beskikkede  mig 
i  Februar  1854  til  at  være  omreisende  Ældste,  under  hans  Besty- 
relse, i  den  skandinaviske  Mission.  Og  jeg  kan  bære  det  Vidnes- 
nesbyrd   om   ham,    at   han   var    en   trofast   og   retfærdig  Tjener  i 

Herrens  Viingaard,  ligesaavel  som  deri,  Herren  nu  har  stillet  paa 
den  samme  høie  og  ansvarsfulde  Plads,  som  hans  Eftertræder. 
Han  har  gjort  et  stort  og  godt  Arbeide  i  denne  Mission,  som  vil 
vedblive  at  voxe  med  Velsignelse. 

Jeg  vil  nu  ende  med  at  sige  et  hjerteligt  „Farvel"  til  de 
Hellige  i  Skandinavien,  og  jeg  takker  Alle  for  den  Kj ærlighed,  de 
har  beviist  mig  i  enhver  Henseende!  Gaaer  frem  og  voxer  i  det 
Gode  og  drager  Nytte  af  Alt,  hvad  I  lærer,  at  I  derved  kan  blive 
et  godt,  ædelt  og  oplyst  Folk,  som  kan  være  værdigt  at  kaldes 
Guds  „Udvalgte!"  Værer  lydige  til  de  Raad  og  Formaninger,  som 
gives  fra  dem,  Herren  har  stillet  over  Eder  til  Eders  Veiledning, 
saa  vil  Eders  Velsignelse  være  vis!  Haver  Overbærenhed  og  Taal- 
modighecl  med  hverandre  i  Alt,  som  ikke  strider  imod  Retfærdighed 
og  som  ikke  krænker  den  Hellig  Aand;  thi  vi  har  alt  dette  benov; 
og  om  vi  gjor  saa,  da  vil  den  gode  Aand  bestandig  boe  hos  os  og 
give  os  Kran  til  at  beseire  og  overvinde  ethvert  Onde,  som  monne 
ligge  i  vor  Vei. 

At  vi  maa  bestaae  i  Guds  Rige  og  agtes  værdige  til  at 
hjælpe  til  at  bygge  det  op  og  rulle  det  frem  over  Jorden  og  i 
Enden  annamme  de  Trofastes  Løn,  er  min  Bøn  for  os  Alle. 

Eders  ringe  Broder  i  Evangeliet. 
J.  A.  Ahmanson. 


Skandinaviens  Stjerne. 


Den  15de  Mai. 

Belærende  Bemærkninger  af  Præsident  B.  Young  sluttes  i 
dette  Nummer  og  vi  henlede  de  Helliges  særdeles  Opmærksomhed 
paa  dem.  Vor  hellige  Religion  støtter  sig  paa  Aabenbaring  fra 
Gud,  given  i  disse  sidste  Dage,  hvorved  Forbindelsen  imellem 
Himmel  og  Jord,  imellem  den  aandelige  og  legemlige  Verden  er 
atter  aabnet  gjennem  den  eneste  lovlige  Canal:  Præstedømmet,  det 
meichisedeckske  og  det  aaronske,  hvoraf  det  sidstnævnte  holder 
Nøglerne  til  Engles  Tjeneste  og  det  forberedende  Evangelium, 
eller  de  ydre  Ordinancer:  Omvendelsens  Daab  til  Syndernes  For- 
ladelse og  Brødsbrydelsen  til  Ihukommelsen,  samt  Forvaltningen 
af  timelige  Anliggender;  det  førstnævnte  er  det  hellige  Præste- 
domme efter  Guds  Sons  Orden  og  har  Ret  til  at  præsidere  over  og 
forvalte  alle  Embeder  i  Kirken,  og  at  gjøre  Tjeneste  i  alle  aan- 
delige Ting,  og  have  Nøglerne  til  alle  de  aandelige  Velsignelser 
i  Kirken  —  at  have  Adgang  til  Himmeriges  Riges  Hemmeligheder 
—  at  Himlene  aabnes  for  dem  —  at  have  Samfund  med  de  Første- 
fodtes  Forsamling  og  Menighed  og  nyde  Gud  Faders  og  Jesu 
Christi,  den  nye  Pagts  Midlers  Samfund  og  Nærværelse.  Denne 
Myndighed  og  Magt,  det  hellige  Præstedømme,  med  dets  to  Afde- 
linger, det  melchisedeckste  og  det  aaronske,  indbefattende  alle 
Grader,    Qvorummer    og   Embeder,    som    er    nødvendige    i    Guds 

Regjering  og  i  Christi  Kirke,  nemlig:  Apostler,  Propheter  Evange- 
lister (Patriarker),  Hyrder,  Lærere  og  Diaconer,  er  den  eneste 
lovlige  og  af  Gud  indstiftede  Orden,  hvorved  han  har  sat  sig  i 
Forbindelse  med  Menneskene  i  Kjødet;  thi  uden  Fylden  af  dette 
Præstedømme,  kan  Skabningen  ikke  see  Guds,  Faderens,  Ansigt 
og  leve.  Til  dette  —  det  eneste  af  ham  anerkjendte  Præstedømme 
—  sender  han  sine  Engle,  giver  han  sine  Aabenbaringer,  viser  han 
sig  selv,  meddeler  han  sin  Villie  og  sine  Beslutninger;  og  dette 
Præstedømme  alene  har  den  lovlige  Myndighed  til  at  raade,  styre 
og  veilede  hans  Kirke,  og  forkynde  for  Alle  —  Troende  som 
Yantroe  —  hvad  han  fordrer  af  dem;  og  dette  Præstedømme 
inspireres  af  Aabenbaringens  og  Prophetiens  Aand.  Hvor  dette 
Præstedømme  ikke  findes,  der  er  heller  ikke  Christi  Kirke;  og  der 
negtes  saavel  Nødvendigheden  af  disse  Embedsmænd,  som  Aandens 
høiere  Naadegaver  og  Inspiration.  Det  Folk,  hvis  Kirke  ikke  har 
Apostler  osv.,  har  hverken  sand  Kundskab  om  den  levende  Gud, 
eller  om  Maaden,  hvorpaa  han  meddeler  sig  til  Menneskerne  i 
Kjødet,  derfor  fornægter  de  al  Forbindelse  med  den  Høieste  ved 
Englesendelse,  Aabenbaringer  osv.,  og  tillukker  altsaa  for  sig  selv 
Adgangen  til  Guds  Rige  og  de  Velsignelser,  som  følger  dets 
Undersaatter. 

I  denne  Tid,  saavelsom  i  forrige  Tider,  da  Christi  Kirke 
fandtes  paa  Jorden,  er  der  udgangen  talløse  Aander  af  alle  Slags, 
religiøse  og  irreligiøse,  som  søger  at  oprøre  Menneskenes  Sind  og 
forhindre  Fremgangen  af  de  aabenbarede  Grundsætninger  til  Frelse 
og  Saliggjørelse  for  dem,  som  vil  troe  og  adlyde  dem.  Da  de 
Sidste  Dages  Helliges  Kirke  først  fremtraadte,  søgte  Djævelen  at 
modarbeide  dens  Fremgang  ved  at  indbilde  Menneskene,  at  Pro- 
pheters  Fremtræden  og  Aabenbaringer  fra  Gud,  var  forældede  Ting, 
som  aldrig  mere  skulde  finde  Sted,  men  da  dette  ikke  kunde 
bevises  af  Guds  Ord,  men  derimod  det  Modsatte,  udfandt  Mørkets 
Fyrste  en  anden  Taktik;  han  har  nemlig  udsendt  Aander,  som 
lader  sig  fremkalde  ved  Magnetisme,  Mesmerisme  osv.,  hvilke  faaer 
Borde  til  at  dandse,  besvarer  Menneskenes  Spørgsmaal  ved  Banken, 
styrer  de  Levendes  Hænder  til  at  efterskrive  de  Afdødes  Haand- 
skrifter  og  paa  flere  andre  Maader  tilkjendegiver  sin  Nærværelse. 
Derved  er  der  aabnet  en  ulovlig  Forbindelse  imellem  Aandernes 
og  Kjødets  Verden,  og  derved  udvikles  den  store  Strid  mod  Ond- 
skabens aandelige  Hær  under  al  Himmelen,  som  de7  der  er  be- 
klædte med  det  sande  Præstedømme,  vil  have  at  føre.  Ogsaa  her 
i  Danmark  begynder  man  at  praktisere  Borddands  osv.,  hvilket 
efterhaanden,  ligesaavel  som  i  andre  Lande,  vil  udvikle  sig  til  et 
ordentligt  System  af  Aandemanen  og  hvad  dermed  staaer  i  For- 
bindelse, og  eftersom  Menneskene  vil  faae  Tro  paa,  at  der  kan 
gives  Aabenbaringer  fra  den  usynlige  Verden,  men  forkaster  den 
eneste  lovlige  Maade,  hvorpaa  de  kan  sætte  sig  i  Forbindelse  med 
de  salige  Væsener  og  med  Gud,  nemlig  ved  at  adlyde  hans  aaben- 
barede Evangelium,  og  komme  under  hans  Regjering,  vil  de  blive 

vildledte  og  førte  længere  bort  i  Mørket  ved  Satans  Rænker  og 
Kunstgreb,  og  ved  sammes  Udøvere,  som  vil  være  samvittighedsløse 
nok  til  at  bedrage  Folket  ved  at  gjøre  en  forvendt  og  ulovlig 
Brug  af  nyttige  Videnskaber  og  Naturens  Kræfter. 

De  Hellige  er  derfor  advarede  og  gjort  opmærksomme  paa, 
at  de  skal  afholde  sig  fra  al  Deelagtighed  i  disse  ulovlige  Kunster, 
der  vilde  bringe  dem  under  de  onde  Magters  Indflydelse,  og  berøve 
dem  Nydelsen  af  Guds  Hellig  Aand,  og  sammes  Naadegaver  og 
Kræfter. 

Alt  Samfund  og  al  Forbindelse  med  den  usynlige  Verdens 
salige  Indvaanere  skeer  igjennem  Herrens  salvede  Apostler  og 
Propheter;  de  har  Nøglerne  til  og  Forvaltningen  af  disse  hellige 
Ting,  og  ingen  andre.  Vær  derfor  aarvaagne,  I  Sidste  Dages 
Hellige,  giver  Agt  paa  Tidens  Tegn,  og  paa  Guds  Propheters  og 
Præstedømmes  Raad  og  Lærdomme,  holder  Eder  nær  til  Herren  i 
Bøn,  og  holder  Eder  rene  og  ubesmittede  fra  Verden,  da  vil  I 
stedse  bevare  saa  meget  af  Guds  Aand,  at  I  kan  bedømme  Aan- 
derne,  om  de  er  af  Gud  eller  ikke,  og  om  deres  Virksomhed  er 
lovlig  eller  ulovlig. 


Emigration.  Den  23de  forrige  Maaned  afgik  herfra  161 
Emigranter  af  de  Sidste  Dages  Hellige,  under  Anførsel  af  Ældste 
J.  A.  Ahmanson,  der  har  arbeidet  som  en  nidkjær  og  trofast 
Herrens  Tjener,  og  har  erhvervet  sig  vor  og  de  Helliges  Agtelse 
og  Kjærlighed,  hvilket  ogsaa  gjælder  Ældsterne  Johan  Svensen 
og  Johannes  Larsen,  der  begge  have  arbeidet  trofast  og  udrettet 
meget  Godt  til  Guds  Riges  Udbredelse;  førstnævnte  som  Præsident 
over  Lollands  Conference;  sidstnævnte  som  Præsident  over  Aalborgs 
Conference.  Vore  hjerteligste  Ønsker  ledsager  saavel  dem,  som 
de  øvrige  Hellige,  hvoraf,  hvis  Rummet  tillod  det,  vi  kunde  have 
Lyst  til  at  nævne  flere,  der  deels  har  arbeidet  som  trofaste  Tjenere 
i  Herrens  Viingaard,  deels  gjort  meget  Godt  til  Værkets  Forfrem- 
melse og  de  Fattiges  Indsamling ;  maa  Herren  belønne  dem  alle 
og  føre  dem  lykkelig  frem  til  deres  Bestemmelsessted.  Afreisen 
herfra  gik  fredeligt  og  lykkeligt  af;  Folket  var  rolige  og  tause 
Tilskuere,  og  Politiet  viste  en  human  og  roesværdig  Fremgangs- 
maade.  Et  vist  høitideligt  Indtryk  hvilede  over  Alle,  da  Skibet 
gled  bort,  og  de  afreisende  og  tilbagestaaende  Hellige,  tilviftede 
hinanden  den  sidste  Afsked  med  Hatte  og  Lommetørklæder. 

Reiserouten  gik  over  Kiel,  Hamborg  og  Grimsby  i  England 
til  Liverpool,  hvor«  de  Hellige  ankom  lykkelig  den  29de  f.  M.  og 
afgik  derfra  den  4de  dennes  med  Skibet  Thornton  for  at  drage 
over  Atlanterhavet  til  den  nye  Verden,  hvor  Zions  Børn  indsamles 
og  det  nye  Jerusalem  skal  opbygges. 

Mv  Jtlormonisvnen  et  religiast  JPuratloayf 

(Af  „the  Mormon.") 


Andet  Stykke. 
(Fortsat  fra  Side  236 ) 


De  Dødes  Opstandelse  og  evig 
Dom,  ere  Lærdomme,  som  Mormo- 
nerne troer  paa.  De  troe  paa  flere 
Opstandelser.  De  tro  er,  at  Jesus 
opstod  fra  de  Døde  og  opfoer  til 
Himlen;  de  troer  ogsaa,  at  mange 
af  de  Hellige,  som  havde  levet  før, 
opstod  omtrent  den  Tid,  ifølge 
Skrifterne.  De  troer, atnaar  Jesus 
kommer  igjen,  vil  der  vorde  en 
anden  Opstandelse,  som  kaldes  i 
Skrifterne  „den  første  Opstan- 
delse." „At  de  Døde  i  Christo 
skal  opstaae  først, og  regjere  med 
Christo  i  tusinde  Aar;  men  at  de 
andre  Døde  ikke  blive  levende 
igjen,  indtil  de  tusinde  Aar  ere 
fuldendte."  Aabenb.  20.  Det  er 
i  den  første  Opstandelse,  Mormo- 
nerne ønsker  at  faaeDeel,  og  som 
de  forventer  og  lever  for;  og  si- 
den, efter  de  tusinde  Aar,  skal  der 
'blive  en  anden  Opstandelse.  Dette 
kan  vi  ikke  forklare  tydeligere, 
end  følgende  Skriftsted  gjør;  vi 
troer  netop,  hvad  det  siger:  „Og 
jeg  saae  de  Døde,  smaae  og  store, 
staaende  for  Gud,  og  Bøgerne 
bleve  opladte;  og  en  anden  Bog- 
blev  opladt,  som  er  Livsens  Bog, 
og  de  Døde  bleve  dømte  efter  det, 
som  var  skrevet  i  Bøgerne,  efter 
deres  Gjerninger.  Og  Havet  af- 
gav de  Døde,  som  var  i  det,  og 
Døden  og  Helvede  afgave  de 
Døde,  som  var  i  dem,  og  de  bleve 
dømte,  hver  efter  sine  Gjernin- 
ger. (Joh.  Aab.  20, 12. 13.)  Det 
vil  sees  heraf,  at  i  denne  sidste 
Opstandelse  vil ethvertMenneske, 
som  nogensinde  har  levet  paa 
Jorden,  eller  som  er  i  Havet  eller 
i  Helvede,  og  som  ikke  forhen  var 


opstanden,  komme  frem,  og  saa- 
ledes  opfyldes  Apostlen  Pauli 
Ord:  „Thi  ligesom  Alle  døe  i 
Adam,  saa  skulle  og  Alle  levende- 
gjøres  i  Christo;  dog  hver  i  sin 
Orden:  Førstegrøden  er  Chri- 
stus,  dernæst  de,  som  ere  Christi 
i  hans  Tilkommelse;  derefter  kom- 
mer Enden."  (1  Corinth.  15,22.) 
Dette  leder  os  til 

Den  evige  Dom. 
Vi  er  ofte  bleven  spurgte  om, 
hvorledes  vi  troer,  atMenneskene 
vil  blive  dømte?  Vi  svarer  netop, 
hvad  Skrifterne  sige.  En  berømt 
Geistlig  i  England  spurgte  os  en- 
gang: „Troerlpaa  enevigDom?" 
Ja,  vi  troer,  at  de  Ugudelige  vil 
blive  kastede  i  Helvede  tilligemed 
alle  Nationer,  som  forglemme  Gud. 
„Men  troer  I,  de  vil  blive  der  evin- 
delig, og  aldrig  komme  ud?"  Nei. 
„Forunderligt!"  Vel,  jeg  troer 
Bibelen.  „Men  siger  ikke  den,  at 
de  skal  gaae  bort  til  evig  Straf?" 
Jo.  „Og  siger  ikke  ogsaa  Bibe- 
len, at  de  Uqudelige  skal  kastes  i 
Helvede?"  Jo,  men  den  siger  og- 
saa, at  de  skal  komme  ud;  thi 
Døden  og  Helvede  skal  opgive  de 
Døde,  som  er  i  dem.  „Hvad  gjør  I 
da  af  den  evige  Straf?"  Vi  gjør 
med  den  ligesom  Skrifterne  gjør. 
Det  er  Guds  Straf,  grundet  paa 
evige,  uforanderlige  Principer. 
En  evig  Straffe-Maade,  eller  et 
evigt  Fængsel,  til  hvilket  Delin- 
qyentér  sendes  og  forbliver  der  i 
Forhold  til  deres  Forbrydelsers 
Størrelse.  Af  denne  Grund  har 
Staten  Fængsler,  som  kaldes  evige 
Fængsler,  men  i  hvilke  Fangerne 
forblive  i  Forhold  til  deres  For- 

brydelser,  nogle  to,  nogle  fem, 
nogle  femten,  nogle  tyve  Aar  ug 
atter  andre  deres  hele  Livstid. 
Det  vilde  være  beklageligt,  om 
Herren  ikke  var  ligesaa  retfærdig 
som  Menneskene.  Nogle  Theolo- 
ger  vil  liave  ham  til  at  være  gru- 
sommere og  ubarmhjertigere;  men 
han  har  sagt,  at  Enhver  skal  dom- 
mes efter  yjerningefne,  gjorte  i 
Legemet"  Derfor  blev  de,  der  le- 
vede for  Syndfloden,  og  som  ode- 
lagdes i  Noahs  Dage,  og  som  da 
blev  sendte  i  Fængsel,  besøgte  af 
Jesus  efter  hans  Død.  Apostelen 
Petrus  siger  os,  at  Jesus  „leccl Dø- 
den efter  Kjødet,  men  blev  leven- 
degjort efter  Aanden,  i  hvilken 
han  og  gik  bort  og  prædikede  for 
Aanderne,  som  vare  i  Forvaring, 
som  fordum  vare  gjenstridige,  der 
Guds  Langmodighed  ventede  i 
Noe  Dage/'  1  Petr.  Br.  3,  18.) 
Læg  dette  Skriftsted  sammen  med 
det,  som  siger,  hvad  Jesus  kom 
for  at  gjøre,  nemlig:  „for  at  aabne 
Fængselets  Døre  for  dem,  som 
vare  bundne,"  saa  faaer  vi  Udfal- 
det af  hans  Prædiken  for  de  In- 
despærrede fra  Noe  Dage,  og  de- 
res Løsladelse  af  Fængselet.  Pro- 
pheten  Esaias  siger,  at  visse  Kon- 
ger paa  Jorden  og  deHøiesHære, 
som  ere  i  det  Høie,  „skal  blive 
samlede  tilhobe,  som  Bundne  sam- 
les til  en  Hule,  og  blive  lukkede  i 
Fængsel;  men  de  skulle  besøges 
mange  Dage  derefter."  (Esaias 
24, 21.)  Det  er  visselig  intet  øn- 
skeligt Sted  for  Jordens  Konger; 
men  der  er  Befrielse  endog  for 
dem;  thi  mangeDagederefter skul- 
le de  besøges.  Forbind  hermed 
Aabenbareren  Johannis  Bemærk- 
ninger, saa  er  Sagen  meget  tyde- 
lig. „Havet  afgav  de  Dode,  som 
var  i  det  og  Døden  og  Helvede  af- 
gave  de  Dede,  som  var  i  dem,  og 
de  bleve  dømte  enhver  efter  sine 


Gjerninger."  Saaledes  seer  vi,  at 
hvilken  Magt  Døden  og  Helvede 
end  kan  have  havt,  saa  er  den  nu 
brudt,  og  de  opgive  begge  deres 
Døde,  Det  kan  være  morsomt  for 
nogle  at  tale  om  Ild  og  Svovl,  og 
at  skildre  hvorledes  Syndere  væl- 
ter sig  blandt  Drager  og  Slanger, 
Skorpioner  og  Flammer,  og  ste- 
ges paa  Jernrister,  og  kastes  om- 
kring af  Djævle  med  Ildgafler  og 
synge: 

,. Utallige  Aar  i  Pine  jeg  tilbringe  maa, 
Som  aldrig,  aldrig,  aldrig  Ende  vil  f'aae!" 

Men  for  os  er  det  grusomt,  uret- 
færdigt, usandt,  i  Modsætning  til 
Skrifterne,  og  oprører  enhver 
ædel  og  ophøiet  Følelse  i  Menne- 
skets Sind,  enskammeligBeskyld- 
ningmod  Guddommen,  og  tvert- 
imod  hans  aabenbarede  Villie  og 
Lov.  Vi  kunde  sige:  „For  saa- 
danne  Lærdomme,  Tanker  og  Fø- 
lelser befrie  os  Herre  Gud!"  Og 
dersom  vi  fremdeles  skulde  være 
saa  ulykkelige  at  falde  i  Overtræ- 
delse, da  skulde  vi  føle  ligesom 
David:  „Lad  os  falde  i  den  le- 
vende Guds  Hænder;"  men  be-' 
frie  os  fra  saadanne  Domme,  som 
de  ovenfor  anførte. 

Vi  har  nu  gjennemgaaet  for- 
skjellige  af  de  meest  fremragende 
Lærdomme,  eller  Evangeliets  før- 
ste Principer,  som  vi  kalder  Mor- 
monisme; vi  anseer  dem  som  bi- 
belske og  uomstødelige,  og  ud- 
fordrer den  religiøse  Verden  at 
bevise  dem  at  være  falske  med 
Bibelen  som  Rettesnor.  Vi  har  be- 
viist,  at  Troe,  Omvendelse  og 
Daab  ved  Neddyppelse  til  Syn- 
dernesForladelse,Haandspaalæg- 
gelse  for  den  Hellig  Aands  Gave, 
de  Dødes  Opstandelse  og  en  evig 
Dom,  var  Lærdomme  og  Ordi- 
nancer,  som  lærtes  og  sanctione- 
redes  af  Apostlerne,  og  som  troe- 
des af  de  gamle  Hellige ;  at  dette 

dengang  var  Evangeliet;  og  da 
evig  Sandhed  ikke  forandres,  maa 
dette  ogsaa  være  Evangeliet  i 
vore  Dage.  Vi  skal  nu  undersøge, 


hvilke  og  hvad  Slags  Mænd,  der 
forrettede  disse  hellige  Handlin- 
ger i  det  gamle  Evangelium. 

(Fortsætles. ) 


En  teort fattet  Kirkehistorie. 

samlet  af 
George  A.  Smith, 

Historiorieskriver  i  Jesu  Christi  Kirke  af  Sidste  Dages  Hellige. 

(Fra  ., Deseret  News"  et.  5te  Septbr.  1855.) 

(Fortsat  fra  Pag.  240). 


I  Aaret  1841  forlangtes  Joseph 
Smith  udleveret  af  Guvernøren  i 
Illinois  og  en  Arrestbefaling  ud- 
stedt af  ham  for  hans  Paagribelse; 
en  Retsstevning  blev  udtagen,  og 
Sagen  undersøgt  i  Monmouth  af 
Dommer  Stephen  A.  Douglass, 
der  erklærede  Paagribelsen  for 
lovstridig. 

Denne  Sags  Behandling,  ind- 
befattende Sagfører-  og  Vidnes- 
førsels-Omkostninger,  Betjenter- 
nes Honorar  o.  s.  v.  beløb  sig  til 
mere  end3000Dollars,hvilketikke 
var  nogen  ubetydelig  Sum  for  en 
Person,  der  nylig  var  bleven  fra- 
røvet Alt. 

Utilfreds  med  denne  Retter- 
gangs Udfald,  begyndte  Missouri 
et  Slags  Mennesketyveri,  hvor- 
ved et  Antal  Personer  blev  med 
Vold  førte  over  Grændsen,  uden 
Skin  af  Ret,  til  Staten  Missouri 
hvor  de  blev  pidskede  og  fængs- 
lede, nogle  hængte  og  paa  andre 
Maader  piinte  og  martrede. 

En  Sum  af  200,000  Dollars  blev 
bevilget  af  den  lovgivende  Magt 
i  Missouri  til  at  bestride  Omkost- 
ningerne med  for  Mormonernes 
Udryddelse  og  Fordrivelse;  thi 
de    plyndrede  Eiendomme    blev 


ikke  antagne  for  tilstrækkelige  til 
at  betale  Røverne  med. 

I  1842  gjorde  Guvernøren  i 
Missouri  en  ny  Fordring  paa  Jo- 
seph Smith,  som  atter  blev  arre- 
steret, og  et  Forsøg  gjordes  til  at 
bortsnappe  ham  og  føre  ham  til 
den  Stat.  En  Stevning  erholdtes 
fra  de  Forenede  Staters  Distrikts 
Ret  for  Staten  Illinois;  Dominer" 
Pope  overhørte  Sagen  i  Spring- 
fleld  og  afgjorde,  at  Fremgangs- 
maaden  var  ulovlig  og  atMissouri 
havde  ingen  Fordring  paa  ham, 
og  befalede  det  indført  paa  Regi- 
steret, at  han  ikke  mere  skulde 
blive  uleiliget  i  denne  Sag.  Denne 
Sags  Behandling  kostede  ialt 
12,000  Dollars. 

Grundvolden  var  bleven  lagt 
til  et  Tempel  i  Byen  Nauvoo.  Et 
Stads-Privilegium  havde  man  er- 
holdt, som  meddeelte  frie  Kræfter 
til  Byraadet.  Et  Universitet  og  et 
Industri- Selskab  dannedes.  En 
Legion  Borgermilits  previligere- 
des  ogsaa.  Universitetet  organi- 
seredes og  sattes  i  Virksomhed  i 
forskjellige  Afdelinger.  Industri- 
Selskabet  begyndte  at  opføre 
store  Bygninger  for  et  Pottema- 
ger-Fabrik.  Folk  strømmede  ind 

i  tusindviis  fra  enhver  Deel  af  de 
Forenede  Stater  og  de  brittiske 
Øer.  Gader  bleve  anlagte,  Hun- 
dreder af  smukke  Bygninger  op- 
førtes, et  Selskab  blev  dannet  i 
den  Hensigt  at  bygge  et  stort  og 
rummeligt  Hotel  med  en  Capital 
af  200,000  Dollars.  En  betydelig 
Mængde  Actier  solgtes  og  Byg- 
ningens Stue-Etage  med240Focls 
Forside  blev  fuldført.  Et  stort 
Bogtrykkeri,  Stereotyp  -  Støberi 
og  Bogbinderi  sattes  i  Virksom- 
hed ;  to  Frimurer-Loger  grunde- 
des; et  stort  og  bekvemt  Frimu- 
rer -  Locale  blev  bygget;  flere 
blomstrende  Landsbyer  bleve  an- 
lagte af  de  Hellige  i  forskjellige 
Dele  af  Hancock  og  de  tilgrænd- 
sende  Countier,  saavel  som  i  Jo- 
wa.  Joseph  Duncan,  en  Parti-Le- 
der, der  med  Iver  tragtede  efter 
at  blive  Guvernør  i  Illinois,  holdt 
en  Valgtale  til  Gunst  for  sig  selv 
i  Edwardsville,  og  derefter  be- 
søgte han  forskjellige  Dele  af 
Staten,  opvakte  alle  de  onde  Li- 
denskaber og  religiøse  Fordom- 
domme, som  kunde  tænkes  imod 
de  Hellige,  idet  han  lovede,  at 
hvis  han  blev  valgt  til  Guvernør  i 
Illinois,  vilde  han  udrydde  Mor- 
monerne. Dette  dannede  et  ud- 
strakt Anti- Mormon -Parti,  som, 
endskjøndt  uheldig  i  det  Valg, 
som  hævede  Thomas  Ford  til  den 
udøvende  Magt,  fortsatte  sine  Ope- 
rationer* 

I  Juni  1843  blev  Joseph  Smith 
arresteret  i Inlet  Grove,  Lee  Coun- 
ty,  Illinois,  af  Embedsmændene 
Reinolds  og  Wilson,  ifølge  en  Ar- 
restorder  fra  Guvernør  Ford,  ud- 
stedt efter  Forlangende  af  Guver- 
nøren i  Missouri,  og  de  forsøgte 
med  stor  Iver  at  bortsnappe  ham 
til  Missouri,  som  vilde  være  skeet, 
hvis  ikke  nogle  høihjertede  Bor- 
gere i  Dixon  og  Pawpaw  Grove 


havde  kommet  ham  til  Hjælp  og 
hindret  det.  Da  Efterretningen 
om  hans  Arrest  naaede  Nauvoo, 
satte  Hundreder  af  de  Hellige  sig 
tilhest  for  at  komme  ham  til  Hjælp 
(thi  han  var  bleven  arresteret,  me- 
dens han  var  i  et  Besøg,  250  en- 
gelske Mile  fra  sit  Hjem),  Udfal- 
det blev  en  ny  Kamp  mod  Menne- 
ske-Røveri, en  ny  Række  af  Pro- 
cesser, en  ny  Arrestbefaling,  en 
ny  Retssag  og  en  ny  Frifindelse. 
Omkostningerne  ved  disse  Pro- 
cesser var  uhyre;  thi  saa  ivrige 
var  de  Hellige  i  at  beskytte  deres 
Overhoved  og  tillige  at  fylde  det 
hele  Land  melleo  Floderne  Illi- 
nois og  Missisippi  med  Ryttere  og 
at  sende  en  Afdeling  over  Illinois 
for  at  forhindre  hans  Bortførelse. 
Omtrent  100  Mand  fragtede  en 
Dampbaad,  som  holdt  stadig  Vagt 
paa  Baadene  paa  Illinois  og  Mis- 
sisippifloden  for  at  forebygge  hans 
Bortførelse  til  Missouri  paa  Damp- 
skib ene;  100,000Dollars  vilde  ikke 
dække  de  Omkostninger  og  Tab, 
som  Nauvoo  leed  ved  hans  Arrest. 
General-Forsamlingen  i  Staten 
Illinois  gjorde  i  Session  af  1843 
og  44  et  Forsøg  paa  at  ophæve  de 
Previlegier,  som  var  indrømmet 
Staden  Nauvoo,  hvilket,  end- 
skjøndt det  ikke  lykkedes,  bevir- 
kede en  Formindskelse  af  Actier- 
nes  Værdi  for  Industriens  ogNau- 
voo-Husets  Selskaber.  I  Juni 
Maaned  184^  forsamlede  Pøbelen 
sig  i  Omegnen  af  Carthage  og  ud- 
bredte de  Rygter,  at  Joseph  Smith 
og  Mormon 3rne  havde  trodset 
Statens  Love,  og  alle  Slags  Løgne 
blev  satte  i  Omløb,  for  at  ophidse 
den  offentlige  Sindsstemning,  og 
Udgiverne  af  forskjellige  Aviser 
opoffrede  deres  Tid  og  Spalter  til 
at  udbrede  disse  Løgne  og,  paa 
Grund  af  det  stærke  Rygte,  at 
Mormonerne  vilde  imodstaae  Lo- 

vene,  kom  Guvernør  Ford  til 
Carthage  og  indkaldte  til  Tje- 
neste flere  Hundrede  Mand,  hvil- 
ke meest  bestod  af  Pøbelen.  Han 
sendte  derpaa  en  Officeer  til  Nau- 
voo  for  at  arrestere  Joseph  Smith 
og  flere  Andre,  og  da  Smith  for- 
stod, at  Hensigten  var  at  myrde 
ham,  istedetfor  at  bringe  ham  for 
Retten  den  47de  Gang,  forlangte 
han  Beskyttelse  af  Guvernøren 
mod  Pøbelens  Voldsomhed,  hvil- 
ket han  tilsikkrede  ham  paa  Sta- 
tens Tro  og  Love,  og  da  Sagen, 
hvorfor  han  var  anklaget,  var  ble- 
ven undersøgt,  blev  han  igjen  fri- 
funden; men  en  ny  Klage  blev  ud- 
tagen imod  ham,  der  beskyldte 
ham  for  Høiforræderi  og  han  blev 
atter  sat  i  Fængsel.  Guvernør 
Ford  afskedigede  da  alle  sine 
Tropper,  undtagen  eet  Compagni 
(Carthages  Graae),  der  var  be- 
kjendte  for  at  besidde  de  heftigste 
Følelser  af  Had  mod  Mormonerne, 
og  som  forrædersk  forlod  dem  for 
at  blive  myrdede;  og  efter athave 
holdt  et  hemmeligt  Raad  om  den- 
ne Gjenstand,  besluttede  han,  at 
det  vilde  blive  den  bedste  Maade 
at  tilfredsstille  Pøbelens  Følelser 
paa,  at  han  overlod  dem  til  deres 
Skjæbne. 

Den  27de 
dagen  Kl.  5 

Fængslet  omringet  af  omtrent  150 
bevæbnede  Mænd  med  sværtede 
Ansigter,  der  myrdede  Joseph 
Smith  og  hans  Broder  Hyrum, 
Kirkens  Patriark,  og  efterlo  dÆld- 
John  Taylor  haardt  saaret  med 
fire  Kugler,  og  Ældste  Willard 
Richards,  som  var  i  samme  Væ- 
relse, undslap  uskadt.  Endskjøndt 
PræsidentSmith  gjentagen  de  Gan- 
ge havde  underrettet  de  Hellige 
om,  at  hans  Ophold  iblandt  dem 
vilde  blive  kort,  og  før  han  forlod 
Nauvoo  havde  sagt  sine  Venner, 


Juni  om  Eftermid- 
og  23  Minutter  blev 


at  han  gik  ligesom  etLam  til  Slag- 
terbænken og  vilde  aldrig  vende 
tilbage,  har  aldrig  noget  Folk  paa 
Jordens  Overflade  sørget  mere 
oprigtigt  over  Tabet  af  en  Velgjø- 
rer,  end  de  Sidste  Dages  Hellige 
gjorde,  da  deres  Præsident  var 
myrdet. 

Anti-Mormonerne  glædede  sig 
over  hans  Død  og  jublede  høit 
over  deres  seirende  Forræderi, 
medens  den  christne  Verden  i  Al- 
mindelighed udbrød:  „Hvor  bar- 
barisk at  myrde  ham  saaledes  — 
men  det  er  dog  en  god  Ting,  at 
han  er  død." 

Ved  Rettens  Høstsession  blev 
der  fremlagt  skriftlige  Klager  for 
Mord  i  første  Grad  mod  Hoved- 
Lederne  af  Voldsgjemingen,  men 
der  tillodes  dem  af  Retten  at  gaae 
løse,  mod  at  stille  Caution  indbyr- 
des for  hverandre,  og  den  for- 
langte Cautionssum  var  ikkun 
1000  Dollars. 

I  Mai  1845  blev  de  indkaldte 
for  Retten  for  et  Skins  Skyld  og 
frikjendte,  endskjøndtRetten,  Ad- 
vokaterne, Jurymændene  og  Vid- 
nerne vidste,  at  de  var  skyldige  i 
Mord. 

De  tolv  Apostle,  som  var  det 
første  Qvorum  med  Myndighed  i 
Kirken,  vendte  med  de  Helliges 
eenstemmige  Votum  strax  tilbage 
fra  deres  forskjellige  Missioner, 
og  indtoge  deres  Stilling  som  Be- 
styrelsenfor  Forretningerne  iNau- 
voo,  under  Præsidenten  for  de  tolv 
Apostler  Brigham  Youngs  Præ- 
sidium. 

Tempelet,  der  var  een  Etage 
høit,  da  Propheten  døde,  skred 
hurtig  fremad,  og  de  Hellige  ved- 
blev at  samle  sig  til  Nauvoo. 

De  Halvfjerdsindstyves  Hal 
blev  bygget ;  en  Musik-Hal  og  et 
stort  Tøihuus  af  Steen  blev  ogsaa 
opført;  Nauvoo-Huset  blev  atter 

paabegyndt  og-  Muurarbcidet  paa 
tørst-e  Stokværk  var  fuldendt,  og 
da  Pøbelen  kom  til  den  Slutning, 
at  Prophctens  Mord  ikke  havde 
tilintetgjort  Mormonismens  Frem- 
adskriden,  begyndte  den  at  sam- 
menrotte sig  for  at  udrydde  de 
Hellige  af  Nauvoo,  under  Navn  af 
en  Ulvejagt. 

Da  Mormonerne  fik  Underret- 
ning om  ovennævnte  Sammenrot- 
telse,  stilede  et  Raad  af  Kirkens 
Øverster  en  Ansøgning  til  enhver 
Stat  og  ethvert  Territorium  i  Uni- 
onen, undtagen  Missouri,  affattet 
i  de  ærbødigste  Udtryk,  hvori  de 
Helliges  Tilstand  fremstilledes  og 
bad  om  Frihed  til  at  nedsætte  sig 
i  deres  Stat  og  at  erholde  Beskyt- 
telse og  Religions-Frihed,  hvilket 
blev  besvaret  med  fuldkommen 
Taushed. 

Man  tog  Tilflugt  til  den  gamle 
Plan,  nemlig  at  udtage  foruroli- 
Arrestbefalinger  mod  Præsident 
Young  og  Medlemmerne  i  hans 
Qvorunn  t)a  han  ikke  følte  Til- 
bøielighed  til  atblive  myrdet,  lige- 
soin  Propheten  og  Patriarken  var 


bleven,    forsynede   han  sig  med 


som  Nogen  lagde  Haand  paa  havn 
eller  oplæste  en  Arrestordre  mod 
ham,  vilde  han  nedlægge  dem, 
saafremtlian  kunde  gjøredetmed 
et  Par  Revolvere*)  (hvilke  han 
fremviste);  cg  endskjøndt mange 
Individerhavcletilbudtsigatgjøre 
Forsøget,  tabte  de  dog  deres  Mod, 
inden  de  kom  til  det  afgjørende 
Oieblik. 

Den  lovgivende  Session  i  1844 
ophævede  Privilegierne  for  Byen 
Nauvoo,  for  Universitetet  og  for 
Legionen;  en  Complot  blev  dan- 
net, som  bestod  afniCountier,  for 
Mormonernes  Udryddelse,  og  Ar- 
beidet  begyndte  den  lOdeSeptbr. 
1845  med  at  afbrænde  alle  Husene 
i  Morley  Settlementet,  der  tilhørte 
Mormonerne,  og  de  fortsatte  her- 
med fra  det  ene  Settlement  til  det 
andet. 


'■'■)   Revolver 


sex-lobet  Pistol. 

(Fortsættes.) 


Niels  Nielsen 
J.  C.  Thomsen 


Indbetalt  til  Contoiret. 

33  Rd. 

